Aarhuus Stifts-Tidende, 1830-09-25
Bekjendtgjørelse. "For Alle den overnaturlige Physiks Velyndere bliver herved bekjendtgjort, at for et Par Dage siden den berømte Troldmand Philladelphus Philladelphia, hvem Cardanus allerede omtaler i sin Bog, de natura supernaturali, idet han kalder ham, den af Himmel og Helvede Misundte, er ankommet hertil med den ordinaire Post, skjøndt det vilde have været ham en smal Sag at reise hid gjennem Luften. Han er nemlig den Samme, som i Aaret 1482 paa Torvet i Venedig kastede et Bundt Seilgarn op i Luften og kravlede op af samme, til man ikke meere saae ham. Han vil den 9de Januar d. A. begynde med sine en Dalers kunster og siden hver Uge gaae over til nye og sværere, indtil han omsider kommer til sine 5000 Louisdorstykker, hvoriblandt enkelte findes, som uden Praleri overgaae al menneskelig Forestillingsevne, ja saa at sige ere aldeles umulige. Han har havt den Lykke at vise sine Kunster, for alle høie og lave Potentater i alle fire Verdensdele, og endnu forrige Uge at præsentere samme for Hs. Maj. Dronning Oberen paa Otaheiti, til Høistsammes Tilfredshed. Han vil hver Dag og hver Time paa Dagen lade sig see, undtagen Mandag og Torsdag, da han bivaaner sine Landsmænds ærværdige Kongres i Philladelphia, og Timen mellem 11 og 12 om Formiddagen, da han er engageret i Constantinopel saavelsom fra 12 til 1, da han spiser til Middag. - Af hans Hverdagsstykker til en Daler ville vi anføre nogle, ikke just de fortrinligste, men snarere dem, som kunne beskrives med de færreste Ord. 1) Tager han, uden at gaae ud af Værelset, Hanen paa Jakobikirken og sætter den paa Johannes kirkens Spiir og ligesaa Hanen paa Johanneskirken og sætter den paa Jakobikirken. Naar de et Par Minuter har skiftet Plads, bringer han dem atter paa deres gamle Sted. NB. Alt uden Magnet ved den blotte Hurtighed. 2) Tager han to af de tilstedeværende Damer, stiller dem paa Hovedet og støder til dem, hvorpaa de med utrolig Hastighed dreier sig omkring ligesom en Top, alt uden at deres Klædedragt eller Hovedtøi derved bringes i Uorden, til alle Tilstædeværendes største Satisfaction. 3 Tager han 6 Lod af den bedste Arsenik, pulveriserer dem og koger dem i to Potter Melk, hvorpaa han tracterer Damerne dermed. Naar de begynde at faae ondt, ladet han dem drikke 2 til 3 Skeefulde smeltet Bly, og ethvert Spor af Jldebefindende forsvinder. 4) Lader han en Øxe bringe og slaaer dermed en Chapeaux for Panden, saa han falder død om paa Jorden. Derpaa giver han samme endnu et Slag og strax staaer Chapeauen sund og frisk op igjen, og spørger i Almindelighed om: hvad det er for en Musik 27, 5) Trækker han lemfældigt Tænderne. ud paa tre til fire Damer, ryster dem om i en Pose, lader med dem en lille Kanon og skyder dem paa Hovederne af Damerne, hvorpaa Enhver har sine Tænder igjen i Munden. 6) Et metaphysisk Stykke, hvori han viser at en Ting paa eengang kan være til og ikke være til. 7) Tager han alle de Tilstedeværendes Uhre, Ringe, Juveler og Guld, og udstæder en Qvittering for Modtagelsen til hver især. Alle disse Ting pakker han i en Kuffert og reiser bort dermed til Cassel. Efter 8te Dages Forløb sønderriver hver Person sin Qvittering og saasnart dette er skeet har Enhver sine Uhre, Ringe og Juveler igjen. Ved dette Stykke har han især tjent mange Penge. NB. J denne Uge viser han sine Kunster i et dertil indrettet lukket Locale, men siden i fri Luft midt paa Torvet. Thi den som ikke betaler Entreen, seer Intet. Gottingen, den 7de Januar 1777.